வேலூர் மாவட்ட முதன்மைக் கல்வி அலுவலரின் செயல்முறைகள்

ந.க.எண்.784/அ5/2022 நாள்.25.04.2022

----

பொருள் பள்ளிக்கல்வி – அனைத்து அரசு உயர் / மேல்நிலைப்பள்ளிகளில் பெருந்தலைவர்கள் கல்வி பயின்ற பள்ளிகள் சார்பான விவரம் கோருதல் – சார்பு

பார்வை சென்னை, தமிழ்நாடு பள்ளிக்கல்வி இணை இயக்குநரின் (இடைநிலைக்கல்வி) செயல்முறைகள் ந.க.எண்.029550(2)/என்2/இ1/2022 நாள்.22.04.2022

---

 வேலூர் மாவட்டத்தில் உள்ள அனைத்து அரசு உயர்நிலை / மேல்நிலைப்பள்ளிகளில் தமிழ் அறிஞர்கள், தலைவர்கள், விளையாட்டு வீரர்கள், பல்துறை சாதனையாளர்கள், அறிவியல் அறிஞர்கள் கல்வி பயின்ற பள்ளிகளை கண்டறிந்து, பள்ளியினை சீர்செய்தல், வெள்ளை அடித்தல் மற்றும் மின்சாதன பொருட்களை பழுது பார்த்தல் சார்பான பணிகளை மேற்கொள்ள வேண்டியது அவசியமாகிறது. மேலும், அப்பள்ளி நூலகங்களிலுள்ள அரிய நூல்கள் மற்றும் முக்கிய தலைவர்கள் குறித்த ஆவணங்கள் மின்னுருவாக்கம் செய்யப்பட்டு பாதுகாக்கப்படும் என பார்வையில் காணும் செயல்முறைகளில் தெரிவிக்கப்பட்டுள்ளது. ஆகவே, பெருந்தலைவர்கள் கல்வி பயின்ற பள்ளிகள் சார்பான விவரங்களை கீழ்காணும் படிவத்தில் பூர்த்தி செய்து 26.04.2022 மதியம் 1.00க்குள் இவ்வலுவலக அ5 பிரிவில் நேரில் ஒப்படைக்குமாறு அனைத்து அரசு உயர்நிலை / மேல்நிலைப்பள்ளி தலைமை ஆசிரியர்கள் கேட்டுக்கொள்ளப்படுகிறார்கள்.

மேலும், இதன் சார்பான விவரங்கள் தங்கள் பள்ளியில் இல்லை எனில் “இன்மை” அறிக்கை அனுப்பி வைக்குமாறு கேட்டுக்கொள்ளப்படுகிறார்கள்.

|  |  |  |  |
| --- | --- | --- | --- |
| வ.எண் | பள்ளியின் பெயர் | கல்வி பயின்ற தலைவர் / அறிஞர் / விளையாட்டு வீரர்கள் / சாதனையாளர்கள் பெயர் | கல்வி பயின்ற தலைவர் / அறிஞர் / விளையாட்டு வீரர்கள் / சாதனையாளர்கள் அவர்களின் சார்பான குறிப்புரை |
|  |  |  |  |

 ஒம்/-க.முனுசாமி

முதன்மைக் கல்வி அலுவலர்

 வேலூர்

பெறுநர்

தலைமை ஆசிரியர்கள்,

அரசு உயர்நிலை / மேல்நிலைப்பள்ளிகள்,

வேலூர் மாவட்டம்.